Զայրացած հրեա մեծահարուստները Գեւորգին զրկում են վարկերից, եւ աստիճանաբար ուռճացող պարտքերը չքավորության են հասցնում նրան, իսկ տեղի հրեաներն ամեն ինչ անում են, որպեսզի Դեոդատը սնանկանա։ Չեխ խմբագիր եւ գրող Յարոմիր Սմեյկալը գրում է, որ Դեոդատն ինչպես արագ հարստացել էր, այնպես էլ արագ կորցրեց ամեն ինչ։ Նա թաղվեց պարտքերի մեջ, եւ որպեսզի խուսափի դատական պատասխանատվությունից, ըստ Բոուդակյանի աղբյուրի՝ 1723 թվականի դեկտեմբերին գաղտնի տեղափոխվեց Գերմանիա՝ Լայպցիգ, որտեղ 1724 թվականին գրեց իր նոր գիրքը՝ մեկնաբանելով ռաբբիների հետ իր հակամարտությունը։